laion/Wikipedia-Exotic huggingface dataset:
מונסטר היי 2

מונסטר היי 2 (באנגלית: Monster High 2) הוא סרט פנטזיה-מוזיקלי אמריקאי משנת 2023, שהופק על ידי Mattel Television ומבוסס על זיכיון בובות האופנה "מונסטר היי" מבית מאטל. זהו הסרט העלילתי ה-74 של "ניקלודיאון", והוא משמש כסרט המשך לעלילת הסרט "מונסטר היי: הסרט" (2022). הסרט בוים על ידי טוד הולנד, על פי תסריט מאת מאט ובילי אדי, ומככבות בו מיה האריס, ססי באלאגוט ונאיה דמסן, ששבות לגלם את דמויותיהן של קלאודין, פרנקי ודרקולורה, ולצדן שבים לככב קייס ווקר, מרסי טי. האוס, ג'יי פרישקולניק, לינה לקומפטה, ג'סטין דריקסון, ליילה פיצג'רלד ונאסיב סאל בתפקידי משנה. הסרט עלה לשידור בערוץ "ניקלודיאון" ובשירות הזרמת המדיה "פרמאונט+" ב-5 באוקטובר 2023. הסרט שודר בערוץ טין ניק בישראל ב-14 באפריל 2024. כשקלודין וולף, דרקולורה ופרנקי סטיין נכנסות לשנתן השנייה במונסטר היי, מגלות השלוש שהן נאלצות לעמוד בפני אתגרים גדולים עוד יותר השנה – תלמידים חדשים, כוחות חדשים, חברויות חדשות ואיום גדול עוד יותר שביכולתו לא רק לקרוע את החברות ביניהן, אם כי לשנות את עולם המפלצות לנצח. מיה האריס – קלודין וולף ססי באלאגוט – פרנקי סטיין נאיה דמסן – דרקולורה קייס ווקר – דוס גורגון ג'סטין דריקסון – הית' ברנס סלינה קורשי – טורליי סטרייפ ג'יי פרישקולניק – קליאו דה נייל לינה לקומפטה – לגונה בלו ליילה פיצג'רלד – גוליה ילפס נאסיב סאל – אבי בומינאבל מרסי טי. האוס – המנהלת בלאדגוד סקוץ' אליס לורינג – אפולו, אביה של קלודין. סטיב ולנטיין – דרקולה, אביה של דרקולורה. ב-25 באוקטובר 2022, הוכרז לראשונה על פיתוחו של סרט המשך ל"מונסטר היי: הסרט" לאחר שזה התמקם במקום הראשון ברשימת סרטי הילדים והמשפחה הנצפים ביותר ב"פרמאונט+" וזכה ליותר מ-4 מיליון צפיות ליניאריות בשבוע הראשון להפצתו. כמו כן, הוכרז כי את סרט ההמשך ישוב לביים ולהפיק טוד הולנד וכי על כתיבת התסריט יופקדו מאט ובילי אדי. ההכנות לקראת צילומי הסרט החלו ב-14 בנובמבר 2022, והופסקו לרגל החגים מ-19 בדצמבר 2022 עד ל-3 בינואר 2022. צילומי הסרט החלו בוונקובר, קנדה, ב-23 בינואר 2023, ונמשכו עד 27 בפברואר 2023. הסרט עלה לשידור בערוץ בערוץ "ניקלודיאון" ובשירות הזרמת המדיה "פרמאונט+" ב-5 באוקטובר 2023. במרץ 2023, הופיעו מיה האריס, ססי באלאגוט, נאיה דמסן וקייס ווקר בטקס פרסי בחירת הילדים של ניקלודיאון השנתי, במטרה לקדם את הסרט ולחשוף הצצה ראשונה מתוכו. ביולי 2023 פורסמו כרזות רשמיות עבור דמויותיהם של פרנקי, דרקולרה, קלודין, טורליי ודוס. במקביל, הופץ קדימון-טיזר רשמי ראשון. ב-13 בספטמבר 2023, פורסמה כרזת הסרט הרשמית. יחד עם הכרזה, אושר כי קדימון רשמי באורך מלא יופץ ב-15 בספטמבר. "מונסטר היי 2", במסד הנתונים הקולנועיים IMDb (באנגלית) "מונסטר היי 2", באתר Rotten Tomatoes (באנגלית) Vlada Gelman, TVLine Items: Monster High 2 Trailer, John Carpenter Series and More, TVLine, ‏2023-09-15 Denise Petski, ‘Monster High The Movie’ Sequel Gets Green Light At Nickelodeon, Deadline, ‏2022-10-25 Cast Of "Monster High 2" Share Set Secrets, Reveal First Look At Sequel at 2023 Kids’ Choice Awards (Exclusive), Celeb Secrets, ‏2023-03-14 ‘Monster High 2′ Gets Official Teaser, Introduces New Character Toralei Stripe – Watch Now!, Just Jared Jr. Count on your pack. #MonsterHigh2 official trailer dropping 9/15!, X
יוסי יבלונקה

יוסי יבלונקה (28 ביוני 1946 – 7 בינואר 2006) היה שחקן תיאטרון וקולנוע ישראלי. יבלונקה למד משחק בניסן נתיב. ב-1975 שיחק בסרט יהיה טוב סלומוניקו וכן גילם את דידי צלם האופנה בסדרה גם אנו שופטים. בתחילת שנות השמונים הופיע בסדרה רגע עם דודלי. ב-1981 שיחק בסרט הפשע סופו של מילטון לוי. ב-1984 שיחק בסרט גרין. ב-1989 גילם את אביתר בסרט הטלוויזיה "כתר בראש" שהופק על ידי רשות השידור ועוסק במלכות דוד. ב-1990 שיחק בסרט המחצבה את בלקין מנהל המחצבה. ב-1991 שיחק בסדרות הטלוויזיה סיפורים לשעת לילה מאוחרת, שבט כהן. ב-1993 שיחק רב בסרט שלג באוגוסט. ב-1997 שיחק ב-"לויתן בחוף שרתון", מיני סדרה ששודרה בערוץ 2 על במאי שמצלם סרט בחוף שרתון. ב-1999 שיחק בסרט "תסתכל לי בעיניים" העוסק בנהגים שהיו מעורבים בתאונות דרכים. ב-2001 הופיע בסדרה הבורגנים. ב-2003 שיחק בסרט המבוסס על הספר תיאום כוונות. ב-2007 הופיע בסרט רק כלבים רצים חופשי. ב-2009 שיחק את אבא של החתן בסרט רגליים קרות. בתיאטרון הופיע בין היתר במחזות האב, שידוכים, תעלולי סקפן, מנהל הבית, עמודי החברה והצילו. הוא דיבב את פיט בהפקת הדיבוב העברי לסרט צעצוע של סיפור 2 ואת אדמירל בום בסרט מרי פופינס. היה נשוי להיסטוריונית חנה יבלונקה ולהם שלושה ילדים. נפטר בינואר 2006 מדום לב. יוסי יבלונקה, במיזם "אישים" לתיעוד היצירה הישראלית יוסי יבלונקה, במסד הנתונים הקולנועיים IMDb (באנגלית) יוסי יבלונקה, בארכיון הבימה ציפי שוחט, מת שחקן התיאטרון יוסי יבלונקה, באתר הארץ, 9 בינואר 2006
אלעזר אלבז

הרב אלעזר אלבז (ה'תרצ"ו - כ"ז בתשרי ה'תשפ"ב, אוקטובר 2021) היה רב העיר גבעת שמואל. נולד בעיר אפלו (אנ'), הסמוכה למחוז גרדאייא (אנ') שבאלג'יריה, לנג'מה (ממשפחת זנו), ולרב בן ציון אלבז שהיה מנהיג הקהילה הרשמי מטעם השלטונות - ה"אלקאייד". אביו היה ציוני אדוק ועסק בפעילות ציונית בסתר, כמו שכנוע יהודים לעלות לארץ וגיוס כספים לקרנות ציוניות. בצעירותו נשלח ללמוד תורה בבית הספר הרבני בעיר הבירה אלג'יר, שם למד אצל הרב רחמים נאהורי. בשנת תשט"ז (1956) נרצח אחיו אליהו על ידי לאומן ערבי בשהותו עם אביו בחנותו. השנים עסקו אותה תקופה בגיוס כספים לרכישת נשק שיסייע לכוחות הישראלים במלחמת סיני, ובשל כך היוו יעד להתנקשות. האב ניצל, אך הבן נפגע משני יריות ונהרג. לימים (בשנת 2020) הוכר על ידי מדינת ישראל כהרוג מלכות. בעקבות האירוע ובשל בקשת אביו, עזב האח הצעיר אלעזר את המדינה בגפו ועלה לישראל. מאוחר יותר עלו גם הוריו, יחד עם כלתם - אשתו של אחיו אליהו, וילדיה, והתיישבו בכפר אתא (לימים קריית אתא). לאחר עלייתו ארצה למד בישיבת כפר הרא"ה אצל הרב משה צבי נריה. בהמשך התגייס לצה"ל, ושימש כמורה חייל ביישובי צפון הארץ בבתי הספר של החינוך העצמאי. לאחר סיום שירותו המשיך בלימודיו בישיבת מרכז הרב, אצל הרב צבי יהודה הכהן קוק שהיה מורה דרכו בכל העניינים. בישיבה נהג ללמוד בלילות עם הרב דוד כהן (המכונה "הרב הנזיר"). נישא בשנת תשכ"ה (1965) לנצחיה ממשפחת טהרני, ולמד בכולל וולוז'ין בבני ברק. במקביל החל בפעילות קירוב עם בני נוער בעיר גבעת שמואל, שרבים מהם היו יוצאי אלג'יריה. בשנת 1967 מונה כרב המועצה המקומית גבעת שמואל, ובהמשך (1974) כרב העיר, לצד הרב יעקב יוסף זינגר. אלי סלם, מנהגי גרדאייא, 2022, עמ' 430-431, 434-435. לימים שימש כשליחו לאחראי על משלוח וכשרות הבשר מישראל לצרפת * שלמה גליקסברג, בית הספר הרבני באלג'יר (1961–1948), מכון יד בן צבי, עמ' 220. אליהו אלבז ז"ל, באתר ההנצחה הרשמי להרוגי מלכות. נרצח יהודי בהרי האטלס, מעריב, 4 בדצמבר 1956 רבה הראשי של גבעת שמואל, הרב אלעזר אלבז זצ"ל הלך לעולמו, באתר העיר גבעת שמואל.
נתן בן יהודה

רבי נתן בן יהודה הוא אחד מהראשונים, חי ופעל במאה ה-13, ומחבר ספר המחכים. נהג לחתום את שמו 'נתן בן לביא'. מעט מאוד ידוע על קורות חייו. הוא נולד וחי בצרפת, משפחתו הייתה משפחת רבנים. הוא למד תורה מפי אביו רבי יהודה, וגם בספרו מביא ממנו מנהגים והלכות. בספרו הוא מביא הלכות מכמה ראשונים כשהוא מזכירם בשם 'רבותיו', כך למשל מביא בשם הלכה בשם רבי יחיאל, כשהכוונה לרבי יחיאל מפריז, כשהוא מזכירו בשם 'רבי'. כן מביא הלכות בשם רבי יצחק בן טודרוס כשהוא כרבו. סבו הוא רבי עזריאל בן נתן, והוא מוזכר בספרות הראשונים, בספר תשובות לרש"י. מתלמידיו ידועים שניים בלבד, האחד כתב הגדה של פסח בה הוא מרבה להביא פירושים מאת רבו רבי נתן בן יהודה. תלמיד נוסף הוא רבי יהודה בן אליעזר מחבר ספר מנחת יהודה על התורה. התפרסם בעיקר בעקבות חיבורו 'ספר המחכים'. כתב גם הגהות על סידור הסמ"ק. הוא נודע בעיקר בזכות ספרו 'המחכים'. בהקדמה לספר הוא כותב כי כתב את הספר לאחר בקשותיהם של חבריו. חלק מהספר צורף גם לספר סדר טרוייש של רבי יהודה בן אליעזר מבעלי התוספות ותלמידו של רבי מנחם. אך למעשה הוא נדפס לראשונה רק בשנת תרס"ט בקראקוב על ידי רבי יעקב פריימן. הספר מפרט את הלכות דיני התפילה ונועד בעיקרו לשליח ציבור. הספר כולל: סדר התפילה לימי חול סדר תפילה ליום השבת סדר התפילה והמועדים, ונועד בעיקרו לשליח ציבור סדר ההפטרות לחלק משבתות השנה. בספרו הוא מביא הלכות מרבנים שונים, וכן כתב כמה פעמים בשם אביו רבי יהודה. רבים מפסיקותיו נזכרו בספרי הראשונים שלאחריו: בספר הכלבו מצטט בשמו הלכות רבות, כן מצטט ממנו תשובה לעניין דין ברכו. ובתשובה אחרת מזכיר גם את שם אביו "הרב נתן בן הרב רבי יהודה". כמו כן נזכרו הלכות בשמו בספר אורחות חיים שלטי גיבורים ועוד. בשו"ת מהרי"ק הביא שנשאל לעניין לצרף קטן לעשרה, וכפי הנראה מתשובותו השאלה התבססה על כך, שכן כתב בספר המחכים. בתשובותו הוא כותב שעבר על הספר וכן על שאר ספריו ולא ראה דבר זה, וכתב שכנראה יצא להם כך מדבריו שהובאו בתחילת הספר, אך הם טעו בהבנת דבריו. בספר ארבעה טורים הביא בשמו הלכה אחת בהלכות תענית: ”כתב רב נתן: ש"צ שאינו מתענה אינו יכול להתפלל, שכיון שאינו מתענה אינו יכול לומר עננו.” (טור, אורח חיים סימן תקסו.) מידע על נתן בן יהודה בקטלוג הספרייה הלאומית נתן בן יהודה, ב"אנציקלופדיה יהודית" באתר "דעת" מידע על ספר המחכים בקטלוג הספרייה הלאומית רבי נתן בן יהודה, ספר המחכים, בעריכת יעקב רייפמן, עם מבוא ותולדות המחבר, וורשה תרס"ט, באתר אוצר החכמה ספר המחכים באתר דעת יששכר דב ברגמן (מהדיר), סידור לבעל הסמ"ק עם פירושיו של בעל ה"מחכים", ספר זיכרון לשמואל קלמן מירסקי, באתר אוצר החכמה (צפייה מוגבלת למנויים) בחלק מכתבי היד מופיע בשמו המלא 'רבי יחיאל מפריז'. כמו כן מזכירו פעם נוספות בהלכות ראש חודש, שם כותב שמצא בתשובות רבי יב"ט [=יצחק בן טודרוס] שביום השני של ראש חודש אם לא הזכיר בתפילת ערבית יעלה ויבוא חוזר. יש ששיערו שרבי עזריאל זה הוא אחיו של רבי יהודה בר נתן חתנו של רש"י, ראו במובא לספר בההדרת רבי יעקב פריימן. לשון מחבר הספר: "השם יהיה לי לעזרה בהחילי לכתוב מנהגים וסדרים ישרים מיוסד הרב רבינו מנחם שליח ציבור מעיר הקודש טרויש, ובו תמצא קצת דברי הרב ר' נתן אשר יסד חיבור נאה הנקרא מחכים, והמה כתובים בהגהות בכתיבה דקה" הערך "נתן בר יהודה" וטקסט ספרו באתר דעת.[דרושה הבהרה] כלבו סימן ה כלבו סימן ח. בסימן מט. בחלק מהמדורות הספר ישנו שיבוש בדברי התשובה, ותחת 'המחכים' נכתב 'חכמים'.
סומאילה קוליבאלי

סומאילה קוליבאלי (בצרפתית: Soumaïla Coulibaly; נולד ב-14 באוקטובר 2003 במונפרמיי שבצרפת) הוא כדורגלן צרפתי המשחק בעמדת הבלם בקבוצת ברסט מליגת העל הצרפתית, בהשאלה מבורוסיה דורטמונד. קוליבאלי גדל במחלקות הנוער של FC מונפרמיי ופריז סן-ז'רמן. ב-18 במרץ 2021 חתם על חוזה בבורוסיה דורטמונד מהבונדסליגה החל מתום חוזהו בפריז סן-ז'רמן ב-1 ביולי 2021. הוא החל לשחק בקבוצת המילואים של המועדון, וב-2 בנובמבר 2022 ערך את הופעת הבכורה שלו בקבוצה הראשונה של המועדון, בתיקו 1-1 נגד פ.צ. קופנהגן במסגרת שלב הבתים של ליגת האלופות לעונת 2022/2023. ב-15 באפריל 2023 ערך את הופעת הבכורה שלו בליגה, בתיקו 3-3 נגד שטוטגרט במסגרת המחזור ה-28 בליגה לעונת 2022/2023. ב-11 באוגוסט 2023 הושאל קוליבאלי למשך עונה אחת לרויאל אנטוורפן מליגת העל הבלגית. מדיה וקבצים בנושא סומאילה קוליבאלי בוויקישיתוף סומאילה קוליבאלי, באתר Transfermarkt סומאילה קוליבאלי, באתר Soccerway סומאילה קוליבאלי, באתר WorldFootball.net סומאילה קוליבאלי, באתר FootballDatabase.eu Borussia Dortmund sign highly rated centre-back Soumaila Coulibaly from PSG באתר BVB Buzz, ‏ 18 במרץ 2021 (באנגלית) [RAFC TREKT JONGE FRANSE VERDEDIGER AAN] באתר הרשמי של רויאל אנטוורפן, 11 באוגוסט 2023 (בהולנדית)
פבלו באריוס

פבלו באריוס ריבאס (בספרדית: Pablo Barrios Rivas; נולד ב-15 ביוני 2003 במדריד שבספרד) הוא כדורגלן ספרדי המשחק בעמדת הקשר בקבוצת אתלטיקו מדריד מהלה ליגה. באריוס גדל במחלקות הנוער של מורתלאס, ריאל מדריד ואתלטיקו מדריד. ב-29 באוקטובר 2022 ערך את הופעת הבכורה שלו בקבוצה הראשונה של אתלטיקו מדריד, בהפסד 3-2 לקדיס במסגרת המחזור ה-12 בלה ליגה לעונת 2022/2023. ב-1 בנובמבר 2022 ערך את הופעת הבכורה שלו בליגת האלופות, בהפסד 2-1 לפורטו במסגרת שלב הבתים לעונת 2022/2023. נכלל בסגל הנבחרת האולימפית של ספרד לטורניר הכדורגל באולימפיאדת פריז (2024). מדיה וקבצים בנושא פבלו באריוס בוויקישיתוף פבלו באריוס, באתר Transfermarkt פבלו באריוס, באתר Soccerway פבלו באריוס, באתר BDFutbol פבלו באריוס, באתר WorldFootball.net פבלו באריוס, באתר FootballDatabase.eu פבלו באריוס, באתר ESPN "Lista para el Torneo Olímpico Masculino de Fútbol באתר הרשמי של פדרציית הכדורגל הספרדית המלכותית, 10 ביולי 2024 (בספרדית)
דג לייף

דג לייף הוא האלבום ה-11 של להקת ההיפ הופ הישראלית הדג נחש ואלבום האולפן התשיעי, אשר יצא לאור ב-19 בספטמבר 2023. האלבום הופק על ידי איציק פצצתי, בכתיבת השירים היה מעורב גם פלד. "נרים ת'מקום" היה הסינגל הראשון שיצא מתוך האלבום. השיר יצא ביוני 2022 ולווה בוידאו קליפ בבימויו של עומר אלוני. בדמצבר אותה שנה יצא הסינגל השני, "עיר האלוהים" שעוסק בירושלים. במרץ 2023 יצא שיר המחאה "אחד אחד" כסינגל שלישי. בהקלטת השיר השתתפה מקהלת הילדים "שרונית" ששרה את הפזמון. שני הסינגלים הבאים שיצאו בקיץ 2023 כללו שיתופי פעולה עם אומנים. בשיר "אי אפשר לשקר את הלב" מתארחים לאה שבת ופלד. בשיר "שניפגש רק בשמחות" מתארח עדן חסון. השיר יצא ימים ספורים לפני צאתו של האלבום.במילות השיר "ואלס עם שאנן" שילב שאנן סטריט חוויות אישיות מתקופת שירותו כחייל קרבי בנח"ל ברצועת עזה בתקופת ועידת מדריד. מערכת ישראל היום, צפו: הדג נחש בסינגל חדש מתוך האלבום שבדרך, באתר ישראל היום, 27 ביוני 2022 אריאל פייגלין, 'הדג נחש' שרים לעיר האלוהים, באתר ערוץ 7, 8 בדצמבר 2022 נועם כהן, ‏"השנאה מעוורת ת'עיניים": הדג נחש בשיר מחאה בועט, באתר ‏מאקו‏, 22 במרץ 2023 עמית אטיאס, ‏"שניפגש רק בשמחות": כש"הדג נחש" ועדן חסון נפגשו באולפן, באתר ‏מאקו‏, 14 בספטמבר 2023 בן שלו, "הדג נחש" הבטיחה סיפור שכמותו עוד לא שמענו, וקיימה, באתר הארץ, 26 בספטמבר 2023
יורי לונצ'קוב

יורי לונצ'קוב (ברוסית:Юрий Валентинович Лончаков ‏, נולד ב-4 במרץ 1965 באזור קרגנדה) הוא קוסמונאוט רוסי. הוא השתתף במספר טיסות לתחנת החלל הבין-לאומית. בשנים 2013–2017 הוא היה מנהל מרכז גגארין להכשרת קוסמונאוטים. יורי לונצ'קוב נולד בעיירה בלחש בקזחסטן הסובייטית שאז הייתה חלק של ברית המועצות. הוא גדל בעיר אקטובה. לאחר סיום בית ספר הוא למד בבית ספר לטייסי קרב באורנבורג. עם קבלת הסמכה כטייס לונצ'קוב בשנת 1986 החל לשרת ביחידה אווירית של צי הבלטי. בשנת 1998 הוא סיים אקדמיה של חייל באוויר. בשנת 1998 לונצ'קוב החל קורס במרכז גגארין להכשרת קוסמונאוטים. לאחר סיומו הוא היה חבר של יחידת הקוסמונאוטים. בשנת 2001 לונצ'קוב היה בצוות STS-100 של מעבורת החלל אנדוור (קנת רומינג'ר היה מפקד צוות). המטרה הייתה להתחבר לתחנת החלל הבין-לאומית ולהמשיך בהרכבתה. בשנת 2002 לונצ'קוב היה מהנדס טיסה של סויוז TMA-1 (סרגיי זליוטין היה מפקד צוות). החללית התחברה לתחנת החלל הבין-לאומית עם אספקה חדשה. כל הצוות חזר לכדור הארץ בחללית סויוז TM-34 כעבור 8 ימים. בשנת 2008 לונצ'קוב היה מפקד טיסה של סויוז TMA-13 שהתחברה לתחנת החלל הבין-לאומית והוא נכלל בצוות משלחת מס' 18 לתחנת החלל הבין-לאומית בפיקוד של מייקל פינק. במהלך שהייה בתחנת החלל לונצ'קוב ביצע פעמיים פעילות חוץ-רכבית באורך כולל של כ-10 שעות. הוא חזר לכדור הארץ לאחר 178 ימים בחלל. בשנת 2010 לונצ'קוב מונה למפקד צוות קוסמונאוטים. הוא עזב את היחידה בשנת 2013 ובשנת 2014 חזר ומונה למנהל המרכז. בתקופת הכהונה נמתחה ביקורת על דרך פעילותו ובשנת 2017 הוא שוחרר מתפקיד "לאור הצורך בטיפול בבעיות בריאות". בשנת 2020 הוא מונה למנהל "מרכז למידע טכני ומדעי" במוסקבה. מדיה וקבצים בנושא יורי לונצ'קוב בוויקישיתוף ביוגרפיה ביוגרפיה באתר הכנת הקוסמונאוטים הרוסי פעילות משלחת מס' 18 לתחנת החלל בין-לאומית Геннадий Падалка опубликовал эмоциональное открытое письмо главе Центра подготовки космонавтов, www.mk.ru, ‏2017-04-27 (ברוסית) ICSTI - About ICSTI | General information, www.icsti.su
קלופפר

האם התכוונתם ל... ברונו קלופפר – פסיכולוג יהודי אמריקאי גרהרד קלופפר – בכיר במפלגה הנאצית דוד שמואל קלופפר – ממייסדי וראשי תנועת המזרחי בהונגריה
מוקדמות גביע העולם בכדורגל נשים 1999

70 נבחרות לאומיות נרשמו למוקדמות גביע העולם בכדורגל נשים 1999, והתחרו על 16 מקומות בטורניר הגמר שנערך בארצות הברית. ארצות הברית, המארחת, העפילה אוטומטית והותירה 15 מקומות לשאר הנבחרות. 15 המקומות בגביע העולם חולקו בין קונפדרציות הכדורגל של פיפ"א כמפורט להלן: אירופה (אופ"א): 6 מקומות, עליהם התחרו 16 נבחרות. אסיה (AFC)‏: 3 מקומות, עליהם התחרו 11 נבחרות. צפון, מרכז אמריקה והקריביים (CONCACAF)‏: 2.5 מקומות (כולל המארחת ארצות הברית שהעפילה אוטומטית), עליהם התחרו 12 נבחרות. הנבחרת שזכתה בחצי מקום העפילה לפלייאוף הבין-יבשתי מול נציגת CONMEBOL. אפריקה (CAF)‏: 2 מקומות, עליו התחרו 15 נבחרות (מתוכן פרשו 3 נבחרות לפני תחילת המוקדמות). דרום אמריקה (CONMEBOL)‏: 1.5 מקומות, עליו התחרו 10 נבחרות. הנבחרת שזכתה בחצי מקום העפילה לפלייאוף הבין-יבשתי מול נציגת CONCACAF. אוקיאניה (OFC)‏: מקום אחד, עליו התחרו 6 נבחרות. משחק המוקדמות הראשון נערך ב-16 באוגוסט 1997 והמשחק האחרון שוחק ב-19 בדצמבר 1998. בסך הכל נערכו 152 משחקי מוקדמות, בהם הובקעו 803 שערים (ממוצע של 5.28 שערים למשחק). 16 הנבחרות בדרג א' של אופ"א הוגרלו לארבעה בתים, כאשר זוכות הבתים העפילו ישירות לגביע העולם. ארבע הסגניות הוגרלו לשני משחקי נוק-אאוט, כשהמנצחות במשחקים אלו העפילו גם הן. שוודיה העפילה ישירות לגביע העולם ואוקראינה העפילה לפלייאוף היבשתי. איטליה העפילה ישירות לגביע העולם ופינלנד העפילה לפלייאוף היבשתי. נורווגיה העפילה ישירות לגביע העולם וגרמניה העפילה לפלייאוף היבשתי. דנמרק העפילה ישירות לגביע העולם ורוסיה העפילה לפלייאוף היבשתי. רוסיה העפילה לגביע העולם. גרמניה העפילה לגביע העולם. ערך מורחב – אליפות אסיה בכדורגל נשים 1997 יפן, סין וקוריאה הצפונית העפילו לגביע העולם. ערך מורחב – גביע הזהב של CONCACAF לנשים 1998 ארצות הברית וקנדה העפילו לגביע העולם. מקסיקו העפילה לפלייאוף הבין-יבשתי מול נציגת דרום אמריקה. ערך מורחב – אליפות אוקיאניה בכדורגל נשים 1998 אוסטרליה העפילה לגביע העולם. ערך מורחב – אליפות אפריקה בכדורגל נשים 1998 גאנה וניגריה העפילו לגביע העולם. ערך מורחב – קופה אמריקה נשים 1998 ברזיל העפילה לגביע העולם. ארגנטינה העפילה לפלייאוף הבין-יבשתי מול נציגת צפון, מרכז אמריקה והקריביים. מקסיקו העפילה לגביע העולם.
חיים אשכנזי

חיים אשכנזי הוא שחקן טניס שולחן פאראלימפי לשעבר. אשכנזי נכה צה"ל חבר בית הלוחם בתל אביב. היה חבר משלחת ישראל אל המשחקים הפאראלימפיים היידלברג (1972). באולימפיאדה זו השתתפו ישראלים בטורניר טניס שולחן לקבוצות ולא נשמר תיעוד של זהות הספורטאים בכל תחרות. במשחקים הפאראלימפיים ארנהם (1980) התחרה בטניס שולחן בדרגת נכות 2. בטורניר היחידים סיים בשלבים מוקדמים ולא העפיל לשמינית הגמר ובטורניר הזוגות (עם יוסף שרב) הגיעו לשלב רבע הגמר. היה חבר משלחת ישראל אל המשחקים הפאראלימפיים ניו יורק וסטוק מנדוויל (1984). באולימפיאדה זו במרבית תחרויות טניס שולחן נשמר תיעוד של שמות הזוכים במדליות בלבד. במשחקים הפאראלימפיים סיאול (1988) התחרה בדרגת נכות 2 בטורניר היחידים ולא התקדם מעבר לשלב המוקדמות. במשחקים הפאראלימפיים ברצלונה (1992) התחרה בדרגת נכות 3 בתחרויות יחידים וקבוצות. בטורניר היחידים בדרגת הנכות שלו ובטורניר הפתוח ליחידים בדרגות נכות 1–5 לא התקדם מעבר לשלב המוקדמות ובטורניר הקבוצתי (עם שלמה אהרוני ואליהו עטיה) סיימה הקבוצה בשלב המוקדמות. פירוט השתתפותו בתחרויות המשחקים הפאראלימפיים, באתר הרשמי של IPC (באנגלית) חיים אשכנזי באתר איגוד טניס שולחן העולמי אברהם תשובה, שני שיאי עולם לנכים ביום ספורט בבית הלוחם, מעריב, 20 במאי 1984 שמואל טל, 43 ספורטאים נכים ייצאו מחרתיים לאולימפיאדה, דבר, 30 ביולי 1972 אברהם תשובה, לא לרדת מן הפיסגה, מעריב, 19 ביולי 1984 Seoul 1988 - Table Tennis - Mens Singles 2
אפרת מורין

אפרת מורין (נולדה ב-14 בינואר 1964) היא הידרו-מטאורולוגית, פרופסור מן המניין בחוג למדעי הסביבה באוניברסיטה העברית בירושלים, וחברה במרכז האקלים ומרכז הקיימות של האוניברסיטה. אפרת מורין למדה את כל תאריה באוניברסיטה העברית בירושלים. היא סיימה תואר ראשון במתמטיקה ומדעי המחשב בשנת 1991 במסגרת תוכנית אמירים. בשנת 1996 סיימה תואר שני בחוג למדעי האטמוספירה, ובשנת 2002 השלימה את התיאור השלישי (דוקטורט) במסגרת המכון למדעי כדור הארץ. מורין סיימה השתלמות פוסט-דוקטורט באוניברסיטת אריזונה ובשנת 2003 התקבלה כחברת סגל בחוג למדעי הסביבה באוניברסיטה העברית בירושלים. בשנת 2009 הועלתה לדרגת מרצה בכירה, בשנת 2012 הועתה לדרגת פרופסור חבר, ובשנת 2018 הועלתה לדרגת פרופסור מן המניין. במהלך השנים מילאה מורין תפקידים בכירים באוניבריסיטה, ובכללם: ראש החוג לגאוגרפיה (2019-2013), וראש התכנית למדעי הסביבה (2020-2017). תחומי המחקר של פרופסור מורין הם: הידרומטאורלוגיה, שיטפונות, חישה מרחוק של משקעים, מודלים הידרולוגיים, שינויי אקלים והשפעתם על מערכות סביבתיות. עבודותיה של מורין (למעלה מ-90 מאמרים) התפרסמו בכתבי עת בין-לאומיים רבים והיא גם חברת מערכת במספר כתבי עת מובילים. פרופסור מורין נשואה לפרופסור שי מורין, אנטומולוג המתמחה ביחסי חרק–צמח, בפקולטה לחקלאות, מזון וסביבה ברחובות. אפרת מורין באתר החוג למדעי הסביבה, האוניברסיטה העברית בירושלים אפרת מורין, על משקעים ושינויי אקלים אפרת מורין, על יחסי הגומלין בין האדם לכדור הארץ אור פילק, שחר בוקמן, זה לא מזג האוויר שהשתגע, זה אנחנו ‒ ריאיון עם פרופ' אפרת מורין על שיטפונות וחיזויים, באתר "אקולוגיה וסביבה", 3 באוגוסט 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אפרת מורין".
ג'אי ג'יגאנג

הרפובליקה העממית של סין זהו שם סיני; שם המשפחה הוא ג'אי. ג'אי ג'יגאנג (בסינית: 翟志刚, בפין יין: Zhái Zhìgāng; נולד ב-10 באוקטובר 1966) הוא טייס קרב בחיל האוויר הסיני והטייקונאוט הראשון בתוכנית החלל הסינית שביצע פעילות חוץ-רכבית. ג'אי ג'יגאנג נולד בעיירה בחיילונגג'יאנג. לאחר סיום לימודי בית הספר הוא החל לימודים באוניבריסטה של חיל האוויר הסיני וקיבל הסמכה של טייס קרב. הוא שירת במספר יחידות של החיל והגיע לכ-1000 שעות טיסה. בשנת 1996 ג'אי ג'יגאנג נכלל ביחידה להכנה לטיסות לחלל. הוא היה טייס חלל גיבוי במשימה שנג'ואו 5 שהייתה משימה מאוישת סינית הראשונה. בספטמבר 2008 הוא טס לחלל בחללית שנג'ואו 7 כמפקד צוות של 3 אנשים. ב-27 בספטמבר הוא ביצע פעילות חוץ-רכבית סינית ראשונה. היא נמשכה כ-25 דקות והוא לבש חליפת חלל מתוצרת סינית. בשנת 2021 ג'אי ג'יגאנג היא מפקד צוות שנג'ואו 13 שהתחברה לתחנת החלל טיינגונג. זו הייתה משלחת סינית שנייה לתחנת החלל. במהלך שהייה בתחנת החלל הוא פעמיים ביצע פעילות חוץ-רכבית באורך כולל של כ-12.5 שעות. הצוות חזר לכדור הארץ לאחר כ-6 חודשי עבודה. מדיה וקבצים בנושא ג'אי ג'יגאנג בוויקישיתוף ג'אי ג'יגאנג, באתר אנציקלופדיה בריטניקה (באנגלית) ביוגרפיה ביוגרפיה
Mad Love (שיר של מייבל)

"Mad Love" הוא סינגל של הזמרת הבריטית מייבל. השיר יצא ב-7 ביוני 2019 בהוצאת חברת התקליטים פולידור רקורדס. השיר מופיע כסינגל השני של אלבום האולפן הראשון שלה, High Expectations. השיר נכתב על ידי מייבל, קמיל פרסל וסטיב מק, והופק על ידי סטיב מק. נכון לספטמבר 2023, השיר הושמע למעלה מ-300 מיליון פעמים בספוטיפיי, ולמעלה מ-117 מיליון פעמים ביוטיוב. מידע על הסינגל "Mad Love" באתר מיוזיק בריינז מילות השיר "Mad Love" באתר Genius סרטון השיר "Mad Love" באתר יוטיוב Mad Love, 2019-08-02, ארכיון מ-2023-05-16, נבדק ב-2023-09-20 Mabel - Mad Love, ארכיון מ-2020-10-02, נבדק ב-2023-09-20 Roth, Madeline (7 ביוני 2019). "Mabel Dares You to Give Her 'Mad Love' in Eye-popping New Video". MTV News. ארכיון מ-10 באוגוסט 2019. נבדק ב-3 באוגוסט 2019. {{cite web}}: (עזרה) "Mad Love (Remixes) - Single by Mabel". iTunes Store. ארכיון מ-27 ביולי 2019. נבדק ב-2 באוגוסט 2019. {{cite web}}: (עזרה) "Radio Date – Novità musicali in tempo reale". radiodate.it (באנגלית). ארכיון מ-4 בספטמבר 2019. נבדק ב-29 ביולי 2019. {{cite web}}: (עזרה) "Mad Love". Qobuz. ארכיון מ-2 באוגוסט 2019. נבדק ב-2 באוגוסט 2019. {{cite web}}: (עזרה)
Mad Love

האם התכוונתם ל... Mad Love (שיר של מייבל) Mad Love (שיר של שון פול ודייוויד גטה) Mad Love (אלבום של ג'וג'ו) Mad Love (שיר של ג'וג'ו)
Mad Love (שיר של שון פול ודייוויד גטה)

"Mad Love" הוא סינגל של המוזיקאי הג'מייקני שון פול והמפיק המוזיקלי הצרפתי דייוויד גטה, בשיתוף פעולה עם הזמרת-יוצרת האמריקאית בקי ג'י. השיר יצא ב-16 בפברואר 2018 בהוצאת חברת התקליטים איילנד רקורדס. השיר מופיע כסינגל הרביעי של המיני-אלבום הראשון של שון פול, Mad Love the Prequel.‏ השיר נכתב על ידי שאקירה, שון פול, דייוויד גטה, מג'סטי ג'ונס, אמילי וורן, רוזינה ראסל, אינה רולדסן, ראול ליונל צ'ן, ג'ק פטרסון וג'ורג'יו טינפור, והופק על ידי דייוויד גטה, ג'ק פטרסון, ג'ורג'יו טינפור, ג'ייסון ג'יגזאגולה הנריקס, בנקס & רנקס ו-1st Klase. נכון לספטמבר 2023, השיר הושמע למעלה מ-376 מיליון פעמים בספוטיפיי, ולמעלה מ-326 מיליון פעמים ביוטיוב. מידע על הסינגל "Mad Love" באתר מיוזיק בריינז סרטון השיר "Mad Love" באתר יוטיוב Galvez, Daniela (16 בפברואר 2018). "Becky G, David Guetta, & Sean Paul Come Together for Hot Collab, 'Mad Love'". Latina. אורכב מ-המקור ב-3 ביולי 2020. נבדק ב-21 בפברואר 2018. {{cite news}}: (עזרה) Price, Joe (17 בפברואר 2018). "Sean Paul Returns With New Song "Mad Love" Featuring David Guetta and Becky G". Complex. ארכיון מ-2023-04-06. נבדק ב-21 בפברואר 2018. {{cite news}}: (עזרה) Mad Love, 2018-06-29, ארכיון מ-2023-05-01, נבדק ב-2023-09-20 Sean Paul, David Guetta - Mad Love ft. Becky G, ארכיון מ-2018-05-19, נבדק ב-2023-09-20 "Mad Love - Sean Paul TIDAL". Tidal. נבדק ב-21 בפברואר 2018. {{cite web}}: (עזרה) "Top 40/R Future Releases". אורכב מ-המקור ב-21 בפברואר 2018. נבדק ב-21 בפברואר 2018. {{cite web}}: (עזרה) "SEAN PAUL "Mad Love" | (Radio Date: 16/03/2018)".